OpenLLM-France/wikimedia huggingface dataset:
# Nici Sterling

Nici Sterling, de nom real Nici Norman (Epsom, Surrey, 17 de gener de 1968) és una actriu porno anglesa, que ha participat en més de 200 pel·lícules.
El seu marit, Chris Norman, va decidir enviar fotos d'ella a la secció "readers wife" ("la dona del lector") de la revista Fiesta; els va agradar el que van veure, i li van oferir fer de model. Més endavant Chris Norman abandonaria el seu treball com a advocat per a dedicar-se al cinema pornogràfic i al màrqueting, i adoptaria el nom artístic de Wilde Oscar. Forma part de l'AVN Hall of Fame.

## Referències

* 1 2 Paula Robinson. «'It was never about the money'» (en anglès). The Independent, 26-06-2000. Arxivat de l'original el 2009-03-03. [Consulta: 24 febrer 2008].
* 1 2 «My boogie afternoon» (en anglès). The Independent, 18-01-1998 [Consulta: 23 desembre 2013].
* ↑ Secció que tenen algunes publicacions angleses per a adults, en la qual apareixen fotografies enviades pels mateixos lectors de llurs pròpies parelles.
* ↑ «Wilde Oscar a IAFD». [Consulta: 27 agost 2008].
* ↑ «Llista de premiats al AVN Hall of Fame». [Consulta: 28 agost 2008].
# Nun (personatge bíblic)

Nun, a la Bíblia hebrea, era un home de la tribu d’Efraïm, net d’Ammihud, fill d’Elixamà i pare de Josuè (1 Cròniques 7:26-27).
Nun va créixer i hauria viscut tota la seva vida durant el captiveri d'Egipte dels israelites, on els egipcis "els amargaren la vida amb treballs pesats: preparar l’argila, fer maons i ocupar-se de totes les feines del camp." (Èxode 1:14). En arameu, nun significa "peix". Així, el Midraix explica: "[El] fill de qui es deia com el nom d'un peix els conduiria [als israelites] a la terra" (Gènesi Rabba 97:3).

## Tomba

La tradició situa la tomba de Nun a prop de la del seu fill Josuè que, segons Josuè 24:30, és a Timnat Sèrah mentre que al Jutges 2:9 se l'anomena Timnat-Heres. Avui en dia les dues tombes es troben integrades dins el nucli urbà del poble palestí Kifl Haris, situat al nord-oest d'Ariel (Samaria, nord de Cisjordània).

## Referències

* ↑ «Primer llibre de les Cròniques 7». BCI. [Consulta: 15 febrer 2021].
* ↑ «Èxode 1». BCI. [Consulta: 15 febrer 2021].
* ↑ «Bereshit Rabbah 97» (en hebreu i anglès). Sefaria. [Consulta: 15 febrer 2021].
* ↑ «Josuè 24». BCI. [Consulta: 15 febrer 2021].
* ↑ «Jutges 2». BCI. [Consulta: 15 febrer 2021].

## Vegeu també

* Llista de personatges bíblics
# Numídia Miliciana

Numídia Miliciana fou una província romana creada per la divisió de la província de Numídia a principis del segle iv. Limitava al nord amb la província de Numídia Cirtense, a l'est amb la província Bizacena; i al sud i oest (tenia forma més aviat triangular) amb els territoris del desert.
Tenia la capital a Lambaesis.
Els àrabs anomenaren la regió Mliana.

## Referències

* 1 2 «Numidia (Provinz)» (en alemany). Universitat de Colònia. [Consulta: 12 juny 2022].
# Nun Kun

El Nun Kun és un massís format per dos cims de l'Himàlaia: el Nun, 7.135 m i el pic veí Kun, 7.077 m. El Nun és el pic més alt de la part de la serralada de l'Himàlaia del costat indi de la línia de control de Jammu i Caixmir, tot i que hi ha pics més alts a la part índia de la serralada del Karakoram. El massís està situat a prop de la vall de Suru, a uns 250 km a l'est de Srinagar, la capital de Caixmir. El Kun està situat al nord del Nun, i els separa una planúria nevada d'uns 4 km de llargada. El pic Pinnacle, 6.930 m, és el tercer més alt del grup.

## Referències

* ↑ Les xifres de l'alçada del Kun varien entre 7.035 m i 7.086 m.

## Enllaços externs

* Suru and Zanskar valley (anglès)
* Topography of Nun Kun - ex Geographical Journal 1920 (anglès)
# Nóvaia Sila

Nóvaia Sila (en rus: Новая Сила) és un poble del krai de Primórie, a l'Extrem Orient de Rússia, que en el cens del 2010 tenia 515 habitants. Pertany al districte rural de Partizanski.

## Referències

* ↑ Официальный сайт администрации Партизанского района
# Ochotona nigritia

Ochotona nigritia és una espècie de pica originària de la Xina. Com que fou descrita relativament recentment, no se'n coneix gaire coses.

## Referències

Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
# Ochotona turuchanensis

Ochotona turuchanensis és una espècie de mamífer de la família de les piques (Ochotonidae). És endèmica del krai de Krasnoiarsk, a Rússia.

## Referències

* Hoffmann, Robert S., Andrew T. Smith (16 novembre 2005). Wilson, D. E., & Reeder, D. M. (editors) Mammal Species of the World, 3a edició, Johns Hopkins University Press, 191-192. ISBN 0-801-88221-4.
Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
# Rentadors de la Font d'en Roca

Els Rentadors de la Font d'en Roca és una obra de Sant Joan de les Abadesses (Ripollès) protegida com a Bé Cultural d'Interès Local.

## Descripció

Rentadors públics situats al paratge d'El Triquet, uns metres més avall de la font d'en Roca (a la masia "La Roca") i al costat del riu Arçamala. Tot i que es desconeix la data precisa de construcció, donades les seves característiques hom podria pensar que foren construïts entre finals del segle xix i principis del XX. Es tracta d'un emplaçament cobert per una teulada de bigues de formigó i totxos -de la segona meitat del segle XX-, sota el qual se situen els safareigs, de planta rectangular.

## Referències

* ↑ «Rentadors de la Font d'en Roca». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 maig 2021].
# Puntius nangalensis

Puntius nangalensis és una espècie de peix cipriniforme de la família dels ciprínids que es troba a l'Índia.

## Referències

* ↑ Hamilton, F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges: i-vii + 1-405, Pls. 1-39.
* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Jayaram, K. C. 1990. Two new species of the genus Puntius Hamilton (Pisces: Cyprinidae) from India. Journal of the Bombay Natural History Society v. 87 (pt 1): 106-109.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Vólkov

«Vólkov» té aquests significats:
* Toponímia:
** (1790) Volkov, asteroide del cinturó principal descobert el 1967
** Volkov (cràter), cràter d'impacte a la cara oculta de la Lluna
* Biografies:
** Aleksandr Meléntievitx Vólkov (1891, Ust-Kamenogorsk, Semipalàtinsk, Imperi Rus – 1977, Moscou, URSS), escriptor i professor soviètic i rus
** Anatoli Volkov (1948), tennista professional de la Unió Soviètica
** Fiodor Vólkov (Kostromà, 1729 - Moscou i Sant Petersburg, 1763), poeta, compositor i actor rus i fundador
** Serguei Vólkov, diversos personatges
** Vladislav Vólkov (1935-71), enginyer i cosmonauta soviètic mort en l'espai a bord de la Soiuz 11

## Vegeu també

* Vólkhov (desambiguació)
# Dubová (Prešov)

* Per a altres significats, vegeu «Dubová (Bratislava)».
Dubová és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1355.
# Salten

Salten és un districte del comtat de Nordland, Noruega. Inclou els municipis de Meløy, Gildeskål, Bodø, Beiarn, Saltdal, Fauske, Sørfold, Steigen, i Hamarøy. Salten cobreix una àrea de prop d'11.250 quilòmetres quadrats i té una població (2011) al voltant de 78.680 persones.
El districte limita amb Helgeland al sud, amb Ofoten al nord, amb Suècia a l'est, i amb el Vestfjorden (i Lofoten) a l'oest. La geologia a Salten és conegut a Noruega per tenir gran àrees de marbre. Hi ha molts fiords i muntanyes que sovint arribaven fins al mar. Bodø és el principal centre de població del districte, mentre Fauske és un centre secundari.

## Dialecte

El dialecte de Salten és ben conegut pel seu gran ús de d'apòcope. Per exemple: "æ tænkt å kjøp ei flask fløt og en pos me pæra vess æ rækk butikkan", i amb noruec normal "eg tenkte å kjøpe ei flaske fløte og ein pose med pærer om eg rekker butikkane". Les paraules tenkte, kjøpe, flaske, fløte, pose, pærer i rekker es pronuncien amb dues síl·labes a la major part de Noruega, però amb un de sola en alguns dialectes de Salten.

## Etimologia

El districte rep el seu nom del Saltfjorden (nòrdic antic: Salpti), i el fiord és, probablement, el nom del famós Saltstraumen. Tot i que la paraula sal té el mateix significat en llengua noruega moderna com en català, aquest nom és més probable que no tingui res a veure amb la sal, sinó que derivi de salpt paraula amb el significat de "corrent fort".

## Galeria

* Storvika (badia) a Gildeskål
* Skotstindan a Steigen
* Riu Rupsi, Fauske
* Illa de Landegode il·luminada pel sol de mitjanit a Bodø.

## Referències

* ↑ Store norske leksikon. «Salten» (en noruec). [Consulta: 8 febrer 2012].
# Junia de regio et consulare imperio

Junia de regio et consulare imperio va ser una llei romana adoptada a proposta de Luci Juni Brut, cònsol l'any 509 aC, que va suprimir el poder dels Tarquinis (el rei Tarquini el Superb i la seva família van ser desterrats) establint la forma de govern republicà. Determinava la pena de mort pel que intentés restablir la monarquia i creava la figura dels dos cònsols anyals elegits pels comicis centuriats que tindrien les mateixes facultats que els reis.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 98 [Consulta: 9 abril 2022].
# Resolució 1171 del Consell de Seguretat de les Nacions Unides

La Resolució 1171 del Consell de Seguretat de les Nacions Unides fou adoptada per unanimitat el 5 de juny de 1998. Després de recordar resolucions 1132 (1997), 1156 (1998) i 1162 (1998) sobre la situació a Sierra Leone, el Consell, en virtut del Capítol VII de la Carta de les Nacions Unides, va rescindir l'embargament d'armes contra el govern de Sierra Leone.
El Consell de Seguretat va acollir amb beneplàcit els esforços del govern de Sierra Leone per restablir la pau i la seguretat al país, inclòs el procés democràtic i la reconciliació nacional. Va deplorar la resistència al govern pels rebels i va exigir que posessin fi a la seva resistència i entreguessin les armes.
Actuant en virtut del Capítol VII de la Carta de les Nacions Unides, el Consell va rescindir l'embargament d'armes contra el govern. Va decidir continuar impedint la venda d'armament i material a les forces no governamentals demanant a tots els estats que continuessin prohibint les vendes d'armes a Sierra Leone, excepte pels punts d'entrada nomenats. Les restriccions tampoc no s'aplicaran al la força de manteniment de la pau del Grup de Monitorització de la Comunitat Econòmica d'Estats de l'Àfrica Occidental (ECOMOG) o al personal de les Nacions Unides.
La resolució va imposar una prohibició de viatjar als principals membres de l'antiga junta militar i del Front Revolucionari Unit. Totes les mesures es resoldrien una vegada que l'autoritat del govern de Sierra Leone fos restaurada al país i totes les forces no governamentals quedessin desarmades i desmobilitzades. Finalment, es va demanar al Secretari General de les Nacions Unides que informés en un termini de tres i sis mesos des de l'aprovació de la resolució actual sobre les sancions i els progressos realitzats pel govern de Sierra Leone i eles forces no governamentals.

## Referències

* ↑ «Security Council decides to terminate arms embargo against government of Sierra Leone». United Nations, 05-06-1998.
* ↑ Askari, Hossein. Economic sanctions: examining their philosophy and efficacy. Greenwood Publishing Group, 2003, p. 55. ISBN 978-1-56720-542-8.
* ↑ «UN eases Sierra Leone arms embargo». BBC News, 05-06-1998.
* ↑ Sillinger, Brett. Sierra Leone: current issues and background. Nova Publishers, 2003, p. 152. ISBN 978-1-59033-662-5.

## Vegeu també

* Llista de resolucions del Consell de Seguretat de les Nacions Unides 1101 a la 1200 (1997 - 1998)
* Guerra Civil de Sierra Leone

## Enllaços externs

* PDF Text de la Resolució a UN.org
# Melomania

La melomania és l'afecció notable d'una persona cap a la música. Pot arribar a ser una passió desmesurada, que sobrepassi els límits de la raó.
El melòman pot ser un subjecte fanàtic de la música, és a dir, que sent un amor desordenat i excessiu per allò musical i dedica temps i diners a gaudir-ne, especialment com a auditor.

## Etimologia

Aquest significat el va segellar el músic i dramaturg francès Pierre-Augustin Caron de Beaumarchais l'any 1781. Prové de Melo- que en grec antic significa “cançó o tonada d'origen incert” i de –mania “passió, entusiasme, bogeria”. La paraula melòman prové del francés mélomane.

## Semiologia

La melomania no és considerada un trastorn psicològic ni una malaltia, ja que els especialistes creuen que no implica cap risc per la persona ni pel seu entorn. A partir d'aquesta definició considerem que qualsevol persona que gaudeix de la música és un melòman, però generalment no és així, ja que el melòman presenta un interès exclusiu per la música, no hi ha cap altre aspecte en la seva vida que li desperti la mateixa atenció que la música.
Així doncs, els melòmans són aquelles persones que tenen un vincle especial amb tot allò que té relació amb la música, ja sigui com a oient o compositor. Generalment, les persones que treballen amb la música són melòmanes, ja que dediquen la major part del seu temps i el seu esforç al seu estudi, la seva producció i al seu desenvolupament.

## Vegeu també

* Passió
* Bogeria
* Música

## Referències

* ↑ «Melomania». Gran Enciclopèdia Catalana.
* ↑ «Melomania». Diccionari.cat.
# Puntius montanoi

Puntius montanoi és una espècie de peix cipriniforme de la família dels ciprínids.

## Morfologia

Els mascles poden assolir els 9 cm de longitud total.

## Distribució geogràfica

Es troba a Mindanao (Filipines).

## Referències

* 1 2 FishBase (anglès)
* ↑ Herre, A.W.C.T., 1924. Distribution of the true freshwater fishes in the Philippines. I. The Philippine Cyprinidae. Philipp. J. Sci. 24(3):249-307.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Raith Rovers Football Club

El Raith Rovers Football Club és un club de futbol escocès de la ciutat de Kirkcaldy, Fife. El club juga els seus partits a Stark's Park.

## Història

El club va ser fundat el 1883. El 1891 s'establí a Stark's Park. L'any 1913 fou finalista de copa, essent derrotat pel Falkirk F.C. per 2-0. El club destacà a la dècada de 1990 en la que guanyà el títol de First Division el 1991-92. La temporada 1994-95 es proclamà campió de la Copa de la Lliga. També ha jugat competicions europees.
El club vesteix samarreta blau fosc amb detalls blau clar.

## Palmarès

* Scottish First Division:
** 1907-08, 1937-38, 1948-49, 1992-93, 1994-95
* Scottish Second Division:
** 2002-03, 2008-09
* Scottish League Cup:
** 1994-95
* Scottish Challenge Cup:
** 2013-14
* Scottish Qualifying Cup:
** 1906-07
* Fife Cup:
** 1891-92, 1893-94, 1897-98, 1898-99, 1905-06, 1908-09, 1914-15, 1920-21, 1921-22, 1922-23, 1924-25, 1929-30, 1947-48, 1950-51, 1955-56, 1956-57, 1961-62, 1966-67, 1967-68, 1968-69, 1971-72, 1975-76, 1980-81, 1986-87, 1989-90, 1990-91, 1992-93, 1993-94, 1994-95, 1997-98, 1998-99, 1999-2000, 2001-02, 2003-04, 2011-12
** Compartit (4): 1952-53, 1954-55, 1959-60, 1965-66
* Wemyss Cup:
** 1897-98, 1900-01, 1903-04, 1904-05, 1905-06, 1914-15, 1920-21, 1938-39
** Compartit (1): 1937-38
* Stark Cup:
** 1908-09, 1911-12
** Compartit (2): 1909-10, 1910-11
* Penman Cup:
** 1905-06, 1908-09, 1911-12, 1922-23, 1923-24, 1936-37, 1947-48, 1958-59

## Referències

* ↑ «Raith Rovers Football Club». Scottish Professional Football League. Arxivat de l'original el 22 d’octubre 2013. [Consulta: 11 novembre 2013].
* 1 2 Kirkcaldy Civic Society. Kirkcaldy Remembered, 2nd edition, 2007. ISBN 978-1-84588-386-7.
* 1 2 Kirkcaldy Civic Society. Kirkcaldy: A History and Celebration. The Francis Firth Collection, 2005. ISBN 1-84567-749-8.
* ↑ Ross, James M. «Scotland - List of Cup Finals». RSSSF, 12-02-2015. [Consulta: 30 maig 2015].
* ↑ Litster, John. Rovers Recalled: Raith Rovers in pictures through the years, Volume 1. John Litster. ISBN 0-9534682-1-6.
* ↑ Fimister, Tony. Raith Rovers Football Club 1991-92 - 1995-96. Tempus Publishing Ltd, 2002. ISBN 0-7524-2425-4.
* ↑ UEFA Europa League 1995/96 - History - Raith. UEFA. uefa.com/
* ↑ «2017/18 Strips Launched - Raith Rovers FC». Arxivat de l'original el 2017-08-15. [Consulta: 19 novembre 2017].
* ↑ Moor, Dave. «Raith Rovers». Historical Football Kits. [Consulta: 9 octubre 2011].
* ↑ «Glory for Raith». Scotsman, 06-04-2014. [Consulta: 8 abril 2014].
* ↑ «List of Scottish Qualifying Cup Finals». RSSSF. [Consulta: 11 juny 2016].
* ↑ «Fife Cup». SFHA. [Consulta: 11 juny 2016].
* ↑ «Wemyss Cup». SFHA. [Consulta: 11 juny 2016].
* ↑ «Stark Cup». SFHA. [Consulta: 11 juny 2016].
* ↑ «Penman Cup». SFHA. [Consulta: 11 juny 2016].

## Enllaços externs

* Web oficial
# Què va passar entre el meu pare i la teva mare?

Què va passar entre el meu pare i la teva mare? (títol original en italià: Avanti!) és una comèdia romàntica americano- italiana escrita, produïda i dirigida per Billy Wilder, estrenada el 1972. Ha estat doblada al català.

## Argument

Wendell Armbruster, Jr. és un President Director general americà que arriba a Itàlia per fer repatriar el cadàver del seu pare, mort en un accident de cotxe. S'assabenta aleshores que el seu pare tenia una amant, morta en l'accident, i s'enamora de la seva filla.

## Repartiment

* Jack Lemmon: Wendell Armbruster, Jr.
* Juliet Mills: Pamela Piggott
* Clive Revill: Carlo Carlucci
* Edward Andrews: J.J. Blodgett
* Gianfranco Barra: Bruno
* Franco Angrisano: Arnold Trotta
* Pippo Franco: Matarazzo
* Franco Acampora: Armando Trotta
* Giselda Castrini: Anna

## Producció

Decebut pels estudis de Hollywood que acaben de mutilar la seva The Private Life of Sherlock Holmes , 1970, Billy Wilder desitja rodar la seva pel·lícula a Europa:
| « | Hi ha una frase de Renoir sobre la diferència entre els realitzadors «europeus» i els realitzadors « americans », per exemple entre Lubitsch, Wyler, Siodmak, Zinnemann, Sirk i jo d'un costat, i Ford o Hawks de l'altre: a Amèrica, tot camina com sobre rails, mentre les pel·lícules europees impliquen sempre encantadores voltes inesperades. | » |
Billy Wilder i el seu fidel col·laborador I. A. L. Diamond transporta l'obra teatral Avanti! de Samuel A. Taylor (1968) a les grans pantalles amb el mateix títol, i és la segona adaptació del mateix autor després de Sabrina el 1954. Les escenes de rodatge han estat completament rodades a Itàlia durant l'estiu de 1972. L'exterior és filmat a la costa amalfitana i a les illes de Capri i d'Ischia, Mentre l'interior es va desenvolupar als estudis Safra Palatinio a Roma, passant per l'Hotel Excelsior Vittorio a Sorrento a la regió de Campània. Per a la pel·lícula, el compositor italià Carlo Rustichelli va utilitzar els temes de cançons populars a Itàlia, com Un'Ora Sola Ti Vorrei dirigida per Gianfranco Plenizio. La banda original de la pel·lícula va sortir amb Avalanche Records en el mateix any als Estats Units i per United Artists el 1973 a França.

## Premis i nominacions
### Premis

* 1973: Globus d'Or al millor actor musical o còmic per Jack Lemmon

### Nominacions

* 1973: Globus d'Or a la millor pel·lícula musical o còmica
* 1973: Globus d'Or al millor director per Billy Wilder
* 1973: Globus d'Or a la millor actriu musical o còmica per Juliet Mills
* 1973: Globus d'Or al millor actor secundari per Clive Revill
* 1973: Globus d'Or al millor guió per I.A.L. Diamond i Billy Wilder

## Referències

* ↑ «Què va passar entre el meu pare i la teva mare?». esadir.cat.
* ↑ «Avanti!». The New York Times.
* ↑ Constantine, John. «Critica de la pel·lícula "Avanti!"», 29-11-2004.
* 1 2 Error: hi ha títol o url, però calen tots dos paràmetres.Phillips, Gene D. «» p. 464 pages, 2009.
* ↑ «Avanti! (1972)».
# Ménilmontant Football Club 1871

Ménilmontant Football Club 1871 (MFC 1871) és un club de futbol francès fundat el 2014 a París. El seu nom fa referència a Ménilmontant, un barri parisenc de tradició anarquista que va tenir un paper destacat en la insurrecció proletària de la Comuna de París de 1871. La seva consigna és «Estima el futbol, odia el feixisme» i els seus colors representatius són el roig i el negre. En el seu logotip, el veler fa referència a la ciutat de París, i està adornat amb canons per a recordar la Comuna.
L'MFC 1871 és un club autogestionat i les decisions es voten en assemblea. Es defineix per la seva identitat popular i antifeixista que aporta una alternativa al futbol negoci i rebutja qualsevol forma de discriminació.

## Història

El juny del 2018 va arribar per primera vegada a la segona volta de la Copa francesa de futbol després de vèncer el CS Ternes Paris.
El 2020, el Ménilmontant FC va ser sancionat amb la clausura temporal de l'estadi i una multa de 800 euros per mostrar una pancarta amb el lema: Ici on rêve que les poulets rôtissent («Aquí somiem amb pollastres rostits»), en referència a la cançó «Point of departure» del raper Hugo TSR, i un cotxe de policia en flames. L'any 2022 el club va posar en marxa una secció femenina.

## Referències

* 1 2 3 «Le MFC 1871, un club parisien « antifasciste » contre « le football moderne »» (en francès). Le Monde.fr, 31-05-2018 [Consulta: 5 juny 2023].
* ↑ «À Ménilmontant, un autre football est possible» (en francès). Basta!, 20-04-2016. [Consulta: 5 juny 2023].
* ↑ «Ménilmontant Football Club 1871». Lundi Matin.
* ↑ «VIDEO. FC Ménilmontant : le club populaire, anti-raciste et solidaire» (en francès). Franceinfo, 17-04-2023. [Consulta: 5 juny 2023].
* ↑ «Un club parisien lourdement sanctionné pour « Apologie de la haine »» (en francès). Foot Amateur, 08-01-2020. [Consulta: 5 juny 2023].
* ↑ «Le tifo du MFC 1871 censuré par facebook» (en anglès americà). Dialectik Football, 27-11-2019. [Consulta: 5 juny 2023].
* ↑ «Quartiers populaires. À Ménilmontant, un autre football est possible | L'Humanité» (en francès). www.humanite.fr, 18-02-2023. [Consulta: 5 juny 2023].